Výdavky na lieky vzrástli, minister Valentovič zavádzal
Výdavky na lieky a zdravotnícke pomôcky v roku 2007 vzrástli o 13 – 23% v porovnaní s rokom 2006. Tvrdí to Združenie zdravotných poisťovní SR (ZZP SR) na základe údajov získaných zo súkromných zdravotných poisťovní. Minister zdravotníctva Ivan Valentovič sa 6.9.2007 vyjadril, že „vďaka zníženiu cien liekov by slovenské zdravotníctvo malo do konca roka ušetriť asi 5 mld. Sk.” „Považujeme to za hrubo zavádzajúce tvrdenie, ktoré je v priamom rozpore s realitou a navyše povedané bez predloženia konkrétnych údajov”, uviedol Eduard Kováč, výkonný riaditeľ ZZP SR. 
Združenie zdravotných poisťovní SR na základe konkrétnych dát konštatuje, že:

ZP Apollo + Dôvera 
(vzhľadom k tomu, že EZP a Union začali s výkonom verejného zdravotného poistenia v roku 2007, nebolo možné u týchto 2 subjektov vykonať dané porovnania)

                                   výdavky na lieky        na poistenca v Sk      v % 2006/2007

1. polrok 2006            2, 436 mld. Sk                2014 Sk                      
1. polrok 2007            2, 735 mld. Sk                2283 Sk                   nárast  + 13%

                              výdavky na z. pomôcky  na poistenca v Sk      v % 2006/2007 

1. polrok 2006            0, 224 mld. Sk                   185 Sk                   

1. polrok 2007            0, 273 mld. Sk                   228 Sk                  nárast    + 23%
„Skutočnosťou nie  je šetrenie, ale rast výdavkov na lieky a zdravotnícke pomôcky“, uzavrel Eduard Kováč.
